EkBass/fiwiki-20250220-pages-articles huggingface dataset:
Pille järv

Pille järv on Virossa Võrumaalla Võrun kunnan Pillen kylässä sijaitseva järvi, joka kuuluu niin kutsuttuun Tsolgon järviketjuun. == Maantietoa == Järvi on 450 metriä pitkä, 225 metriä leveä, ja sen pinta-ala on 7,4 hehtaaria. Se sijaitsee Laugan ja Pillen kylien välissä ja on yksi Tsolgon järviketjun seitsemästä merkittävästä järvestä. Yksi järviketsun järvistä on Karsna järv, joka sijaitsee Pille järvestä 60 metriä länteen päin. Järviä yhdistää ojan lisäksi Saarõperä mets, joka ympäröi Pille järveä mäntymetsänä kaikkialla muualla kuin järven itäpuolella. Siellä sijaitsee Pillen kylän ranta-asutus. Järven rantaviiva on 1,1 kilometriä pitkä. Järvi on luodattu ja sen syvyys on 9,7 metriä ja keskisyvyys on 3,6 metriä. Järvi on saareton. Järven koillispuolelta sen ohittaa Paidran ja Vana-Koiolan kylien välinen tie sekä itä-länsi-suuntainen tie, jotka risteävät Pillen kylässä järven kaakkoispuolella. == Luontoarvoja ja luokittelu == Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (). Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi (, PM). Silloin veden kalkkipitoisuus on pieni, mutta samalla sen ravinnepitoisuudet ja humuspitoisuudet ovat korkeat. Järven mäntymetsäiset ja asutuksen reunustamat rannat ovat matalat. Rantavedessä järven pohja on kova, mutta lännessä ja pohjoisessa rannat ovat hieman soistuneet. Rannassa pohja on hiekkaa, jonka päälle on laskeutunut kerros mutaa. Keskellä järveä on mutapohja. Järven läpivirtaus on vähäistä. Vedenväri on ruskeankeltaisesta vihertävänkeltaiseen. Veden näkösyvyys on 0,5–0,7 metriä. Järven vesipatsas on kesäisin ja talvisin lämpötilakerrostunutta. Sen vesikasvillisuus tutkittiin vuosina 1961–1962 ja silloin järvestä löydettiin 12 kasvilajia. Yksi laji on Virossa harvinainen haarapalpakko. Karsna järven yhdysojan takia on molemmissa järvissä lajirikas kalakanta. Talvien happikato tuhoaa kalakannan talvisin, mutta yhdysojan kautta tulee keväisin täydennystä. Järvessä elää ainakin särki, kiiski, ahven, hauki, ruutana ja mutakala. == Vesistösuhteita == Pille järv kuuluu Võhandu jõen valuma-alueeseen, jossa sen lasku-uoma Vana-Koiola oja on Kariojan sivuhaara. Pille järv ja Karsna järv ovat ojan kautta yhteydessä toisiinsa ja niiden vedenpinta on samalla korkeudella. Karsna järvestä kaivettu oja johtaa länteen, jossa se päättyy metsään. Se voidaan kuitenkin lukea kuuluvaksi Vana-Koiola ojan valuma-alueeseen. Vesireitti jatkuu sitten Kariojaan, joka yhtyy alempana Võhanduun. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Võrun kunta Luokka:Võrumaan järvet Luokka:Kariojan (Võhandu) valuma-alue
Uskelan koulu

Uskelan koulu on yksi Salon peruskouluista. Uskelan koululla on kaksi toimipistettä: Kavilankadun yksikkö ja Anjalankadun yksikkö. Entiset Keskustan koulu ja Meritalon koulu yhdistyivät yhdeksi, Uskelan kouluksi vuonna 2016. Kavilankadun yksikkö tarjoaa perusopetusta 1-6 vuosiluokille ja Anjalankadun yksikkö 1-9 vuosiluokille. Kavilankadun yksikössä on noin 400 oppilasta ja Anjalankadun yksikössä noin 100. == Lähteet == Luokka:Salon peruskoulut Luokka:Uskela
Santeri Haarala (jalkapalloilija)

Santeri Haarala (s. 17. joulukuuta 1999 Tampere) on suomalainen jalkapalloilija, pelipaikaltaan oikea laitahyökkääjä. Hän on pituudeltaan 180-senttimetrinen. Hän edustaa Allsvenskanissa pelaavaa Djurgårdens IF -seuraa. Haarala nousi Tampereen Ilveksen junioreista Veikkausliigassa pelaavaan edustusjoukkueeseen ensimmäisen kerran lokakuussa 2017, jolloin hän pääsi kentälle vierasottelussa IFK Mariehamnia vastaan. Kaudella 2018 hän pelasi Ilveksen joukkueessa Veikkausliigaa 19 ottelua, joista yhdeksän ottelua avauskokoonpanossa. Välillä hän pelasi Hämeenlinnan Jalkapalloseuran joukkueessa Kakkosessa seitsemän ottelua, joissa hän teki kaksi maalia. Kaudella 2019 hän ei saanut enää peliaikaa Ilveksen ykkösjoukkueessa vaan pelasi Ilveksen kakkosjoukkueessa Kakkosessa kahdeksan ottelua ja teki niissä kaksi maalia. Elokuussa hän siirtyi Rovaniemen Palloseuraan, jossa hän pelasi sekä veikkausliigajoukkueessa että kakkosjoukkueessa yhden ottelun ja teki jälkimmäisessä yhden maalin. Kaudeksi 2020 Haarala palasi Ilvekseen ja pelasi kakkosjoukkueessa Kakkosessa viisi ottelua, joissa hän teki kahdeksan maalia. Elokuussa hän siirtyi Turun Palloseuraan ja pääsi vierasottelussa IFK Mariehamnia vastaan tauolla vaihdosta kentälle ja pelasi seuraavassa ottelussa kotikentällä FC Interiä vastaan avauskokoonpanossa. Syyskuussa hän teki maalin vierasottelussa FC Lahtea vastaan ja lokakuussa kolme maalia kotiottelussa Rovaniemen Palloseuraa vastaan. Hän pelasi liigakarsinnat mukaan lukien TPS:ssä 15 ottelua, joissa 14 kertaa avauskokoonpanossa. TPS:n pudottua Ykköseen Haarala jatkoi kaudella 2021 liigassa Kuopion Palloseuran joukkueessa, jossa hän pelasi kaksi kautta. Kaudeksi 2023 hän palasi Tampereen Ilveksen Veikkausliigajoukkueeseen Kauden 2023 loppuun mennessä Santeri Haarala on pelannut Veikkausliigassa seitsemän kautta kolmessa joukkueessa (Ilves, RoPS, TPS ja KuPS) yhteensä 99 ottelua ja tehnyt 16 maalia. == Saavutukset == Veikkausliiga: * Kaksi Suomen mestaruushopeaa: 2021 ja 2022 KuPS:n riveissä Suomen cup: * Neljä Cup-mestaruutta: 2019 ja 2023 Ilveksen riveissä sekä 2021 ja 2022 KuPS:n riveissä == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Greta Klärich

Greta Klärich (14. maaliskuuta 1881 – 13. syyskuuta 1968)Hietaniemen vanha hautausmaa, Helsinki: Greta Klärich Suomen Sukututkimusseura. Viitattu 26.8.2020. oli suomalainen kansalaisaktiivi, joka oli tuomassa neuvolatoimintaa Suomeen. Pankkineitinä työskennellyt Klärich perusti vuonna 1904 Suomen ensimmäisen maitopisara-asemaksi kutsutun lastenneuvolan. Hän oli tutustunut ranskalaisperäiseen maitopisara-aatteeseen vieraillessaan Ruotsin Göteborgissa. Toiminnan ajatuksena oli kerätä äidinmaitoa vapaaehtoisilta luovuttajilta ja jakaa sitä valvotuissa ja hygieenisissä oloissa eniten tarvitseville imeväiskuolleisuuden alentamiseksi.Vappukukka Kansallismuseo. Viitattu 26.8.2020.Aura Korppi-Tommola: Neuvontatyö alkoi 1890-luvulla Arvo Ylppö -sivusto. Viitattu 26.8.2020. Maitopisara-asemia ylläpitämään perustettiin seuraavana vuonna Klärichin aloitteesta Maitopisarayhdistys. Klärich toimi pitkään yhdistyksen ylitarkastajana sekä sen johtokunnan puheenjohtajana ja hallituksen jäsenenä.80-vuotiata (vain tilaajille) Helsingin Sanomat 14.3.1961, s. 10, HS Aikakone. Viitattu 26.8.2020. Yhdistys alkoi vuonna 1908 kerätä Klärichin ehdotuksesta rahaa myymällä vapun aikaan vappukukkia, mikä oli myös Ruotsista saatu idea. Niitä myydään edelleen, ja ne ovat nykyään Suomen vanhin hyväntekeväisyysmerkki. Maitopisara-asemat muutettiin vuoden 1944 jälkeen kunnallisiksi neuvoloiksi ja itse yhdistys sulautui vuonna 1976 Folkhälsaniin. Klärich kuului myös vuonna 1935 perustetun Ihmisoikeuksien Liiton johtoon.Juhana Salojärvi: ”Ihmisoikeusajattelu Suomessa 1930-luvulla – Suomen ihmisoikeuksien liitto osana kansainvälistä ihmisoikeuksien historiaa”, Historiallinen aikakauskirja 3/2018, s. 261. ==Lähteet== Luokka:Suomalaiset kansalaisaktivistit Luokka:Vuonna 1881 syntyneet Luokka:Vuonna 1968 kuolleet
Adam Wodnicki (pianisti)

Adam Wodnicki (s. 22. joulukuuta 1951 Przemyśl) on puolalainen pianisti.Adam Wodnicki Polskie Centrum Informacji Muzycznej Wodnicki opiskeli Krakovan musiikkiakatemiassa Jan Hoffmanin luokalla, sitten Sienassa Guido Agostin ja Indianan yliopistossa (Bloomington) György Sebőkin johdolla. Hän työskenteli Krakovan musiikkiakatemiassa ennen kuin sai kutsun opettamaan Texasin yliopistoon, Austiniin vuonna 1979. Vuonna 1980 hänestä tuli Pohjois-Texasin yliopiston professori. Wodnicki on konsertoinut eri puolilla maailmaa ja palannut vuodesta 1991 myös säännöllisesti esiintymään Puolaan. Hän on tehnyt soololevytyksiä Ignacy Paderewskin teoksista ja levyttänyt sellisti Carter Enyeartin kanssa David Dzubayn, Robert Muczynskin ja Dmitri Šostakovitšin sonaatit. Hän on levyttänyt Muczynskilta myös kolme pianotrioa. Konserttoäänitteitä Wodnicki on tehnyt Kazimierz Serockin, Tadeusz Bairdin, Jan Krenzin ja Zygmunt Stojowskin teoksista. Lisäksi hän on laatinut editioita Paderewskin, Piotr Perkowskin, Stanisław Niewiadomskin ja Tadeusz Joteykon teoksista.Adam Wodnicki University of North Texas, College of Music Wodnicki on pitänyt kansainvälisesti mestarikursseja ja toiminut tuomariston jäsenenä kansainvälisissä pianokilpailuissa. Hän on saanut monia palkintoja ja tunnustuksia, kuten Puolan Gloria Artis -mitalin vuonna 2014. == Lähteet == Luokka:Puolalaiset pianistit Luokka:Vuonna 1951 syntyneet Luokka:Elävät henkilöt
Adam Wodnicki

Adam Wodnicki on ollut seuraavien puolalaisten henkilöiden nimi: * Adam Wodnicki (1951–), pianisti * Adam Wodnicki (1930–2020), kielenkääntäjä, kirjailija, professori
Ollikkalan koulu

Ollikkalan koulu on yksi Salon peruskouluista, joka sijaitsee Ollikkalassa. Ollikkalan koulussa opiskelee noin 220 oppilasta. Ollikkalan oppilasmäärä on laskenut huomattavasti, kun parhaimmillaan koulussa on opiskellut 500 oppilasta. Ollikkalan koulun ohella toimii myös päiväkoti. == Lähteet == Luokka:Salon peruskoulut
Hietakyyt

Hietakyyt voi tarkoittaa ainakin seuraavia käärmesukuja: * hietakyyt eli efat (Echis) * hietakyyt eli kyyt (Vipera), sisältää lajin hietakyy (Vipera ammodytes).
Santeri Haarala

Santeri Haarala on seuraavien henkilöiden nimi: * Santeri Haarala, vuonna 1999 syntynyt jalkapalloilija * Santeri Haarala, vuonna 2000 syntynyt jääkiekkoilija
Zambrówin piirikunta

Zambrówin piirikunta () on yksi Podlasian voivodikunnan piirikunnista. Piirikunnan väkiluku oli vuoden 2019 lopussa 43 505\. Kunnat siellä ovat Kołaki Kościelne, Rutki, Szumowo ja Zambrów. Zambrówin piirikunnan hallintokeskus on Zambrówin kaupunki. Zambrówin piirikunnalla on Puolan sisällä yhteistä rajaa Łomżan, Białystokin, Wysokie Mazowieckien ja Ostrówin piirikuntien kanssa. Vuoden 2019 lopussa piirikunnan asukkaista 50,4 prosenttia oli naispuolisia ja 49,6 prosenttia miespuolisia. Alle 18-vuotiaat muodostivat 17,8 prosenttia piirikunnan väestöstä, työikäiset 61,6 prosenttia ja eläkeläiset 20,6 prosenttia väestön keski-iän ollessa 41,6 vuotta. Vuonna 2019 piirikunnassa syntyi 427 lasta. Zambrówin piirikunnan väkiluvun ennustetaan pienenevän 33 595 asukkaaseen vuoteen 2050 mennessä. == Lähteet == Luokka:Podlasian piirikunnat
Reinickendorf (kaupunginosa)

Reinickendorf on yksi Berliinin kaupunginosista (). Se sijaitsee samannimisellä hallintoalueella (Bezirk) Berliinin luoteisosassa. Vuoden 2019 lopussa Reinickendorfin kaupunginosassa oli 83 909 asukasta. Kaupunginosan pinta-ala on 10,4 km² ja väestötiheys 8 038 asukasta/km². == Historia == Ensimmäinen kirjallinen maininta Reinickendorfista, nimellä Renekendorf, on vuodelta 1344, mutta kylä on vanhempi, perustettu n. 1230. Se on luultavasti saanut nimensä Reinhardt-nimisen asuttajan mukaan (alasaksaksi Reineke). Vuonna 1375 keisari Kaarle IV:n maakirjassa nimi on Reynekenstorf. Kylä päätyi Berliinin kaupungin omistukseen 1397, mutta pysyi maaseutupaikkana useita vuosisatoja, kunnes se alkoi teollistua 1800-luvun puolivälissä. Pohjoisradan rakentaminen Berliinistä Neustrelitzin ja Neubrandenburgin kautta Stralsundiin Itämeren rannikolla ja sitä seuranneet paikallisradat tekivät Reinickendorfista voimakkaasti kasvavan esikaupungin. Vuonna 1920 Reinickendorf liitettiin suur-Berliiniin, ja yksi kaupungin hallintoalueista sai nimensä sen mukaan. 1928 arkkitehti Otto Rudolf Salvisberg suunnitteli Reinickendorfiin modernistisen asuinalueen Weiße Stadtin ("Valkoinen kaupunki") joka on nykyään Unescon maailmanperintökohde. ==Julkinen liikenne== Berliinin S-Bahnin linjat S1, S25 ja S85 kulkevat Reinickendorfin kautta. Asemat ovat Schönholz, Wilhelmsruh, Alt-Reinickendorf, Karl Bonhoeffer Nervenklinik ja Eichborndamm. Myös Berliinin metron linja U8 palvelee aluetta. Metroasemat ovat Rathaus Reinickendorf, Karl Bonhoeffer Nervenklinik, Lindauer Allee, Paracelcus Bad, Residenzstraße, ja Franz Neumann Platz. ==Kuvia Reinickendorfista== image:S-Bahnhof Berlin - Alt Reinickendorf.jpg|Alt- Reinickendorfin S-Bahn-asema image:Berlin - Rathaus Reinickendorf (Altbau).jpg|Kaupungintalo File:Berlin_Reinickendorf_church.jpg|Reinickendorfin kyläkirkko 1400-luvulta; torni on 1700-luvun alusta File:Berlin_knorke_reinickendorf_dorfkirche.jpg|Reinickendorfin kyläkirkko toisesta suunnasta == Lähteet == == Aiheesta muualla == Luokka:Berliinin kaupunginosat
Gotham Knights

Gotham Knights on Warner Bros. Games Montrealin kehittämä toimintaroolipeli. Peli julkaistiin 25. lokakuuta 2022 PlayStation 5:lle, Xbox Series X/S:lle ja Windowsille. == Pelaaminen == Peli on avoimeen pelimaailmaan sijoittuva peli, jossa on yksinpeli ja yhteistyöpeli. Pelattavia hahmoja pelissä ovat Batgirl, Nightwing, Red Hood ja Robin. == Kehitys == Peli käyttää Unreal Engine 4 (UE4) -pelimoottoria. Ennakkoon julkaistussa kuvamateriaalissa nähdään useita UE4-pelimoottorin efektejä käytössä. Peli käyttää korkean resoluution tekstuureja hahmoille ja ympäristölle. Pelin konsoliversioissa on 30 FPS:n ruudunpäivitysnopeus, mikä johtuu tuottaja Fleur Martyn mukaan halusta varmistaa pelin saumattoman yhteistyöpeluun toimivuus yksityiskohtaisessa avoimessa maailmassa. Marty kommentoi asiaa seuraavasti: ”Emme voi vain laskea pelin resoluutiota nostaaksemme ruudunpäivitysnopeutta, se ei ole niin yksinkertaista. Tämän takia meidän pelissämme ei ole Laatu/Teho -namiskaa, vaan peli pyörii konsoleilla 30 FPS -nopeuteen lukittuna.” == Lähteet == Luokka:Vuoden 2022 videopelit Luokka:DC Comics -universumiin perustuvat videopelit
George Hodgson

George Ritchie Hodgson (12. lokakuuta 1893 Montreal, Quebec – 1. toukokuuta 1983 Montreal, Quebec) oli kanadalainen uimari ja olympiavoittaja. Hodgson saavutti Tukholman kesäolympialaisissa 1912 kultaa sekä 400 metrin vapaauinnissa että 1 500 metrin vapaauinnissa. Tukholmassa 1912 hän osallistui myös 100 metrin vapaauintiin. Hodgson edusti Kanadaa 400 metrin vapaauinnissa ja 1 500 metrin vapaauinnissa myös Antwerpenin kesäolympialaisissa 1920. Tukholman kesäolympialaisten 1912 jälkeen Hodgson opiskeli McGill-yliopistossa vuoteen 1916 saakka. Hodgson palveli Yhdistyneen kuningaskunnan merivoimissa ensimmäisessä maailmansodassa, jonka vuoksi hänelle myönnettiin Air Force Cross -kunniamerkki. == Lähteet == Luokka:Kanadalaiset uimarit Luokka:Kanadalaiset olympiavoittajat Luokka:Vuonna 1893 syntyneet Luokka:Vuonna 1983 kuolleet
Edward Wolff

Edward Wolff (15. syyskuuta 1816 Varsova – 16. lokakuuta 1880 Pariisi) oli puolalainen säveltäjä ja pianisti.Edward Wolff The Fryderyk Chopin Institute Wolff sai varhaisimman pianonsoiton opetuksensa äidiltään, joka sitä harrasti. Vuonna 1828 hän aloitti Wienissä opiskelun Wilhelm Würfelin johdolla. Vuonna 1832 Wolff palasi Varsovaan, jossa opiskeli sävellystä Józef Elsnerin johdolla. Vuonna 1835 hän lähti Pariisiin, jossa tutustui Frédéric Chopinin opastuksella paikalliseen taiteilijayhteisöön. Wolff sävelsi satoja kappaleita enimmäkseen soolopianolle. Hän omisti Chopinille teokset Grand Allegro de Concert (op. 39) ja Hommage à Chopin, Rêverie-Nocturne (op. 169). Salongeissa nousivat suureen suosioon Wolffin tanssikappaleet, etenkin valssit ja tarantellat. Konserttisaleissa arvostusta saivat osakseen hänen muunnelma- ja fantasiateoksensa. Hän teki kamarimusiikillista yhteistyötä muiden muassa Charles de Bériot'n, Henri Vieuxtemps'n ja Alexander Battan kanssa. Wolff sävelsikin myös kappaleita, joissa on mukana jousisoitin.Edward Wolff International Henryk Wieniawski Violin Competition Wolff esiintyi useimmiten Pariisissa, mutta konsertoi myös muualla Ranskassa ja ulkomailla. Vuonna 1862 hän teki pisimmän matkansa Ranskan ulkopuolelle. Hän konsertoi Saksassa sekä Itävallassa matkallaan kohti Romaniaa ja vietti sitten kahdeksan kuukautta Bukarestissa, jossa piti ensimmäisen konserttinsa 3. marraskuuta 1862. Wolff koosti ohjelmistonsa ensisijaisesti omista sävellyksistään. Hänen siskonsa Regina oli Henryk ja Józef Wieniawskin äiti. Hänet on haudattu Cimetière du Montparnasseen. == Lähteet == == Aiheesta muualla == * IMSLP: nuotteja Luokka:Puolalaiset säveltäjät Luokka:Puolalaiset pianistit Luokka:Vuonna 1816 syntyneet Luokka:Vuonna 1880 kuolleet
Vistan koulu

Vistan koulu on peruskoulun 1–9 luokkien koulu Paimiossa Varsinais-Suomessa. Koulu toimii Paimion kirkonkylässä Vistalla osoitteessa Vistantie 31–35 Paimion kirkonkylän pääkadun Vistantien varrella. Koulussa oli lukuvuonna 2019–2020 yhteensä 757 oppilasta. ==Lähteet== Luokka:Suomen peruskoulut Luokka:Paimio
Karsna järv

Karsna järv on Virossa Võrumaalla Võrun kunnan Pillen ja Laugan kylissä sijaitseva järvi, joka kuuluu niin kutsuttuun Tsolgon järviketjuun. == Maantietoa == Järvi on 600 metriä pitkä, 370 metriä leveä, ja sen pinta-ala on 17,2 hehtaaria. Se sijaitsee kylien välisellä rajalla ja sen ranta-asutus on kummastakin kylästä. Järvi on peltomaiden ympäröimä, mutta koillisrannan takana sijaitsee Saarõperä mets. Metsän takana on 60 metrin päässä Pille järv, johon on kaivettu yhdysoja Karsna järvestä. Järven syvyys on 8,1 metriä ja keskisyvyys on 3,1 metriä. Järven tilavuus 79,0 metrin vedenkorkeudella mpy. on 505 000 kuutiometriä. Siinä ei ole saaria. Järven eteläpuolelta kulkee kylätie, josta pääsee järvelle. Sen rantaviivan pituus on 1,73 kilometriä. == Luontoarvoja ja luokittelu == Järvi on Vesipolitiikan puitedirektiivin (VPD) () luokituksen (VRD 5) mukaan veden kovuuden osalta pehmeävetinen järvi, jonka vedenväri on vaalea (). Järvi luokitellaan limnologisesti oligotrofiseksi järveksi, jolla tarkoitetaan ravinnetasoltaan karua järveä (, OL). Silloin järven vedessä on vähän ravinteita ja siksi vedessä elävien bakteerien ja levien yhteinen biomassa jää myös pieneksi. Koko ravintoketju, joka on riippuvainen järven perustuotannon tarjonnasta, kärsii ravinnon vähyydestä ja silloin hyönteisten ja kalojen sekä laji- että yksilömäärät jäävät vähäisiksi. Vesi vaihtuu järvessä laskennallisesti kerran vuodessa. Vedenväri on vihertävän keltainen ja näkösyvyys 0,8 metriä. Vesi lämpötilakerrostuu kesäisin ja talvisin heikosti. Vuonna 1961 tehdyssä vesikasvillisuuden kartoituksessa löydettiin 16 eri kasvilajia. Järven valtalajina on ulpukka, joiden lisäksi järvessä esiintyy Virossa harvinaisia kelluvia palpakkolajeja ja kilpukoita. Järven pohjassa kasvaa on tummalahnanruohoa, eri vesirikkoja ja pilliluikkia. Yhdysojan takia kalasto voi elää kummassa järvessä hyvänsä. Kalat kuitenkin talvehtivat paremmin Karsna järvessä, sillä Pille järve muuttuu talvisin lähes hapettomaksi ja kalakanta romahtaa siellä. Yleisimmät kalalajit ovat särki, kiiski ja ahven ja ylesiä ovat myös hauki ja lahna. Niiden lisäksi esiintyy hopearuutanaa, mutakalaa ja allikkosalakkaa. Kyseessä kaunisrantainen järvi, jota käytetään myös uinti- ja virkistystarkoituksiin. == Vesistösuhteita == Karsna järv kuuluu Võhandu jõen valuma-alueeseen, jossa sen lasku-uoma Vana-Koiola oja on Kariojan sivuhaara. Vaikka järvestä ei ala ojaa, joka yhtyisi Vana-Koiola ojaan, voidaan järven katsoa kuuluvan sen valuma-alueeseen. Järven pohjoispäähän tulee oja lännestä ja Pille järveen on kaivetty yhdysoja. Järven valuma-alueen pinta-ala on 1,5 neliökilometriä. Karioja yhtyy etelässä Võhandu jõgeen. Võhandu puolestaan laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Võrun kunta Luokka:Võrumaan järvet Luokka:Kariojan (Võhandu) valuma-alue
Josef Dessauer

Joseph eli Josef Dessauer (28. toukokuuta 1798 Praha – 8. heinäkuuta 1876 Mödling) oli böömiläinen säveltäjä ja pianisti.Josef Dessauer (1798-1876) Bibliothèque nationale de FranceJoseph Dessauer The Fryderyk Chopin Institute Dessauer suoritti kauppaopinnot ja opiskeli lisäksi pianonsoittoa Bedřich Diviš Weberin sekä sävellystä ja musiikin teoriaa Václav Tomášekin johdolla. Hän muutti Wieniin perheensä kanssa viimeistään vuonna 1817. Vuosina 1822–1825 hän oli Italiassa (Milano, Rooma, Napoli). Isänsä kuoltua vuonna 1825 Dessauer palasi Wieniin. Vuosina 1831–1835 hän matkusti Italiassa, Ranskassa ja Englannissa. Tämän jälkeen hän asui Prahassa ja sitten vuodesta 1837 Wienissä, mutta palasi vielä Ranskaan vuosina 1840–1843.Joseph Dessauer Carl-Maria-von- Weber-Gesamtausgabe Dessauer saavutti suosiota etenkin säveltämillään lauluilla. Hän sävelsi myös oopperoita. Hänen ystävänsä Frédéric Chopin omisti hänelle opuksen 26 poloneesinsa. == Lähteet == == Aiheesta muualla == * IMSLP: nuotteja Luokka:Tšekkiläiset säveltäjät Luokka:Tšekkiläiset pianistit Luokka:Oopperasäveltäjät Luokka:Vuonna 1798 syntyneet Luokka:Vuonna 1876 kuolleet
Bielskin piirikunta

Bielskin piirikuntaEuroopan unionin virallinen lehti C(2015) 4712 16.7.2015Euroopan unionin virallinen lehti C(2015) 2160 1.4.2015 () on yksi Podlasian voivodikunnan piirikunnista. Piirikunnan väkiluku oli vuoden 2019 lopussa 54 353\. Kunnat siellä ovat Bielsk Podlaski, Boćki, Brańsk, Orla, Rudka ja Wyszki. Bielskin piirikunnan hallintokeskus on Bielsk Podlaskin kaupunki. Sejnyn piirikunnalla on Puolan sisällä yhteistä rajaa Białystokin, Hajnówkan, Siemiatyczen ja Wysokie Mazowieckien piirikuntien kanssa. == Väestö == Vuoden 2019 lopussa piirikunnan asukkaista 50,5 prosenttia oli naispuolisia ja 49,5 prosenttia miespuolisia. Alle 18-vuotiaat muodostivat 16,3 prosenttia piirikunnan väestöstä, työikäiset 58,5 prosenttia ja eläkeläiset 25,3 prosenttia väestön keski-iän ollessa 44,2 vuotta. Vuonna 2019 piirikunnassa syntyi 494 lasta. Vuoden 2011 väestönlaskennasta 16,5 prosenttia piirikunnan asukkaista oli valkovenäläisiä ja 1,3 prosenttia ukrainalaisia. Bielskin piirikunnan väkiluvun ennustetaan pienenevän 39 644 asukkaaseen vuoteen 2050 mennessä. === Väestönkehitys === == Lähteet == Luokka:Podlasian piirikunnat
Powiat bielski

Powiat bielski on seuraavien kahden Puolan piirikunnan puolankielinen nimi: * Bielskon piirikunta, Sleesian voivodikunta * Bielskin piirikunta, Podlasian voivodikunta
Silkkikivi

Silkkikivi on siirtolohkare Paimion kirkonkylän Vistan pääkadun Vistantien varrella Paimiossa Varsinais-Suomessa. Kivi on rauhoitettu luonnonmuistomerkkinä vuonna 1962. Tarina kertoo, että kiven luona vaihdettiin matkalla Paimion kirkkoon arkivaatteet hienompiin kirkkosilkkeihin. Vuonna 2010 kiveen on kiinnitetty tarinasta muistuttava muistolaatta. Laatan tekstissä on lainaus paimiolaisen näytelmäkirjailijan Pekka Saariston näytelmästä Silkkikivi.Teksti kiveen kiinnitetyssä muistolaatassa. ==Katso myös== * Alttarivaha ==Lähteet== Luokka:Suomen siirtolohkareet Luokka:Suomen luonnonmuistomerkit Luokka:Paimion luonto Luokka:Suomalainen kansanperinne
Oras (nimi)

Oras on suomenkielinen miehen etunimi, joka on ollut aikoinaan mukana almanakassa. Vuosina 1929–1949 Oraksen nimipäivää vietettiin 13. heinäkuuta. Oras-nimi muodostaa parin Toukon kanssa, sillä kummankin merkitys liittyy kasvavaan viljaan. Molemmat nimet on otettu käyttöön 1900-luvun vaihteessa, ne on lisätty kalenteriin yhtä aikaa ja myös poistettu sieltä samana vuonna. Touko kuitenkin palautettiin almanakkaan vuonna 1973, Orasta ei.Vilkuna 2007, s. 173, 233. Digi- ja väestötietoviraston mukaan Oras on vuoteen 2020 mennessä ollut Suomessa etunimenä noin 100–110 miehellä. Suurin osa Oraksista on syntynyt 1920- tai 1930-luvulla. ==Tunnettuja Oraksia== * Oras ”Olle” Leino (1932–2021), ruotsinsuomalainen toimittaja ja kirjailija * Oras Tynkkynen (s. 1977), suomalainen vihreä poliitikko ja kansanedustaja ==Lähteet== ==Aiheesta muualla== * Etunimien taivutus: Oras (Kotimaisten kielten keskuksen verkkojulkaisu) Luokka:Etunimet
Mariz Kemal

Mariz Kemal (oikea nimi Raisa Stepanovna Kemaikina, s. 1950) on ersäläinen runoilija, kirjailija ja aktivisti. == Elämäkerta == Raisa Kemaikina syntyi 13. elokuuta 1950 ersäläisessä Maloe Maresevon kylässä Mordvassa. Hän opiskeli Mordovian valtiollisessa yliopistossa kielitieteellisessä tiedekunnassa ja valmistui venäjän kielen ja kirjallisuuden opettajaksi. Kemal työskenteli 1972–1975 opettajana kotikylänsä koulussa. Venäläisessä kirjallisuudessa ei ollut tarpeeksi tunteja, ja hänelle tarjottiin mahdollisuutta opettaa myös saksan ja ersän kieltä. Aluksi hän kieltäytyi opettamasta äidinkieltään, jota ei ollut opiskellut. Hän kuitenkin kiinnostui ersän kielestä ja kansanperinteestä. Vuonna 1975 Kemal muutti Saranskiin, jossa hän työskenteli ersänkielisessä Erzjan Pravda -sanomalehdessä Kemalin ensimmäiset runot julkaistiin vuonna 1980. Seuraavat seitsemän vuotta hän työskenteli Mordovan tasavallan kirjastossa. Vuodesta 1985 vuoteen 1988 hän vastasi Sjatko (Kipinä) -lehden runousosastosta, ja vuodesta 1989 lähtien hän toimi ersäläisessä Tšilisema (Auringonnousu) -lastenlehdessä == Kirjallinen tuotanto == Kemalin runoutta julkaistiin Sjatko-lehdessä vuodesta 1980 alkaen. Vuonna 1987 julkaistiin "Manei Vasolkst" -kokoelma, joka sisälsi Kemalin ja kolmen muun kirjailijan runoja. Kemalin ensimmäinen oma kokoelma "Lavs" (Kehto) julkaistiin 1988. Teos käsitteli kirjailijan vaikutelmia lapsuudestaan ja nuoruudestaan. Toinen kokoelma, "Štatol" ("Kynttilä", 1994), edustaa runoilijan filosofisia ajatuksia elämästä, rakkaudesta, ersäläisten kohtalosta ja kirjoittajan osasta siihen. Kemalin runoja julkaistiin 1988 Tallinnassa kokoelmassa "Nile avat — nile morot" (Neljä naista — neljä laulua). Tutkittuaan vuosia ersäläisten kansanperinnettä, historiaa ja kulttuuria Kemal kirjoitti satukirjan "Evkson Kužo" ("Satumainen aukio") ja kuuluisia ersäläisiä ihmisiä käsittelevän esseekokoelman "Syn ulnest erzjat" ("He olivat ersäläisiä"). == Yhteiskunnallinen toiminta== Kemal oli vuonna 1898 perustamassa Mastorava-kulttuuriyhdistystä. Hän organisoi myös Erzjava- naisliikettä, sekä johti etnomusiikkiyhtye Lamzuria. Kemal on ersäläisen luontouskon aktiivi.Kemalin kirjoituksia ersäläisten kulttuurista, uskonnosta ja perinteistä on julkaistu aikakauslehdissä "Sjatko", "Tšilisema" ja "Erzjan Mastor". Kemal allekirjoitti vuonna 2001 "Uralilaisen yhteyden julistuksen", jossa suomalais-ugrilaisia kansoja kehotetaan työskentelemään yhdessä niiden kielten ja kulttuurien säilyttämiseksi, sekä elämään luonnon kanssa harmoniassa. ==Suomennettuja runoja== Antologiassa: Tähtiä lumessa: mordvalaista lyriikkaa, toim. Ulla-Maija Kulonen, suomentanut ja valikoinut Raija Bartens. Helsinki: Helsingin yliopiston suomalais-ugrilainen laitos; Suomalais-ugrilainen seura 2004 ISBN 952-5150-78-X (sisältää myös alkukieliset runot) * Heinänkorjuuaika * Kuutamo * Rukous * "Älä koskaan suutele silmiäni..." == Lähteet == Luokka:Mordvalaiset henkilöt Luokka:Runoilijat Luokka:Kirjailijat Luokka:Aktivistit Luokka:Vuonna 1950 syntyneet Luokka:Elävät henkilöt
Lydia Lehtola

Lydia Lehtola (s. Joensuu) on suomalainen laulaja-lauluntekijä, runokriitikko ja kirjoittaja. Hän on opiskellut muusikoksi Joensuun konservatorion pop- ja jazzlinjalla. Hän on opiskellut kirjallisuustiedettä Helsingin yliopistolla. Musiikkia hän julkaisee nimellä Lyyti. Hän on julkaissut kolme albumia, vuonna 2020 hän julkaisi ensimmäisen albuminsa Meitä ei ole kutsuttu Luova Recordsin kautta. Saman yhtiö julkaisi Lyytin toisen albumin Toiveet ja helyt vuonna 2021. Toinen albumi oli ehdolla Emma-palkinnon saajaksi ja toi vuoden artistin palkinnon Indie Awards -gaalassa. Nousussa taas-albumi ilmestyi 2023 Universal Music Groupin omistaman Johanna Kustannuksen julkaisemana. Lehtola kutsuu musiikkiaan runoelmapopiksi. Siinä on vaikutteita vanhasta suomalaisesta iskelmästä, laulelmasta ja popista. Hän on kirjoittanut muun muassa Nuori Voima -lehteen. Lehtola on Jörn Donnerin pojantytär. == Albumit == *Meitä ei ole kutsuttu (Luova Records, 2020) *Toiveet ja helyt (Luova Records, 2021) *Nousussa taas (Johanna Kustannus/ Universal Music Group 2023) == Lähteet == == Aiheesta muualla == * https://www.luovarecords.com/lyyti * https://www.facebook.com/lyyyyyti/ Luokka:Suomalaiset laulajat Luokka:Suomalaiset lauluntekijät Luokka:Suomalaiset sanoittajat Luokka:Suomalaiset säveltäjät Luokka:Suomalaiset esseistit Luokka:Syntymävuosi puuttuu Luokka:Elävät henkilöt
Linka B

Linka B eli B-linja on yksi Prahan metron kolmesta linjasta. Linjan tunnusväri on keltainen. Se avattiin vuonna 1985 ja siihen kuuluu nykyään 24 metroasemaa. 25,6 kilometriä pitkän linjan nykyiset päätepysäkit ovat Zličín ja Černý Most. B-linja on risteää A-linjan kanssa Můstekin metroasemalla ja C-linjan kanssa Florencin metroasemalla. == Lähteet == Luokka:Prahan metro
Garrettin piirikunta

Garrettin piirikunta () on Yhdysvaltojen Marylandin osavaltiossa sijaitseva piirikunta. Sen väkiluku oli 29 014 vuonna 2019. Piirikunnan hallintokeskus on Oaklandin kaupunki. Piirikunta on perustettu 4. marraskuuta 1872. == Lähteet == == Aiheesta muualla == Luokka:Marylandin piirikunnat
Pukkilan terveysasema

Pukkilan terveysasema on Pukkilan kunnan kirkonkylällä, Hyvinvointiasema Onnin rakennuksessa toimiva julkisen palvelun terveysasema. Vaikka Pukkila sijaitsee Uudellamaalla, kunta on sopinut, että sen sosiaali- ja terveyspalvelut tuottaa Päijät-Hämeen hyvinvointiyhtymä. Esimerkiksi päivystyspalveluja tarjotaan pukkilalaisille virka-aikana nykyisin Päijät- Hämeen maakuntaan kuuluvassa Orimattilan kaupungissa, Orimattilan terveysasemalla. Kiireellistä hoitoa iltaisin, öisin ja viikonloppuisin tarjoaa Päijät-Hämeen keskussairaalan yhteydessä toimiva Akuutti24-yhteispäivystys (Keskussairaalankatu 7, Lahti). ==Lähteet== Luokka:Pukkilan rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Päijät-Hämeen hyvinvointialue
Tobias Matthay

Tobias Matthay (19. helmikuuta 1858 Lontoo – 15. joulukuuta 1945 High Marley) oli brittiläinen pianisti, musiikkipedagogi ja säveltäjä.Tobias Matthay Britannica Matthay syntyi saksalaisille vanhemmille.History of the Association American Matthay Association Matthay opiskeli Royal Academy of Musicissa, jossa myös työskenteli vuosina 1876–1925. Hän perusti 1900-luvun alussa myös oman pianokoulunsa. Matthaylla oli monia tunnetuiksi tulleita oppilaita, kuten Myra Hess, Irene Scharrer, Clifford Curzon ja Moura Lympany. Matthay sai kansainvälistä huomiota pedagogisilla kirjoillaan, joihin kuuluivat The Act of Touch in All Its Diversity (1903), The First Principles of Pianoforte Playing (1905), Relaxation Studies (1908), Musical Interpretation (1913) ja On Method in Teaching (1921). 1920–1930-luvuilla Matthay johti yhdysvaltalaista kesäkoulua, jonka toiminnan pohjalta perustettiin American Matthay Association (Yhdysvaltain Matthay-yhdistys) vuonna 1925. == Lähteet == == Aiheesta muualla == * IMSLP: nuotteja Luokka:Brittiläiset pianistit Luokka:Brittiläiset säveltäjät Luokka:Musiikkipedagogit Luokka:Vuonna 1858 syntyneet Luokka:Vuonna 1945 kuolleet
Montalbo

Montalbo on San Marinon pääkaupunkiin kuuluva kylä (ita. curazia). Kaupunginosan suuntanumero on 47890. Montalbossa järjestetään vuosittain pyhäinpäivänä perinteinen kulkue ja messu kuolleiden omaisten muistamiseksi. == Lähteet == Luokka:Città di San Marino
CDC 3000

pienoiskuva|CDC 3800:n konsoli. CDC 3000 -sarja oli Control Data Corporationin valmistama tietokonesarja. Sarjaan kuuluivat keskikokoiset 3100-, 3200- ja 3300-järjestelmät sekä suuret 3400-, 3600- ja 3800-järjestelmät. Tietokoneet perustuivat puolijohde-elektroniikkaan (transistorit, diodit). Seymour Cray vaikutti koneiden kehitykseen ennen lähtöään oman yrityksen perustamiseksi. == Lähteet == == Aiheesta muualla == * Dokumentaatiota bitsavers.org-palvelussa * CDC 3100 (Control Data Corporation) computer Luokka:Tietotekniikan historia Luokka:1960-luvun tietokoneet
Enrico Panzacchi

Enrico Panzacchi (1840–1904) oli italialainen kirjailija. Hän oli estetiikan ja taidehistorian professorina Bolognassa. Hän oli Giosuè Carduccin yhteistyökumppani ja neuvonantaja. Panzacchi oli etevä lyyrikko, novellisti, kriitikko ja toimittaja. Hänen merkittävimpiä teoksiaan ovat Lyrica, romanze e canzone (1877), Racconti e liriche (18S2), I miei racconti (1889), Poesie (1894), Rime novelle (1898), L’arte nel secolo XIX (1901), Cor sincerum, nuove liriche (1902). Hän kokeili myös näytelmäkirjailijana mutta jäi vaille menestystä.Panzacchi, Enrico, Nordisk familjebok, Uggleupplagan. 20. palsta 1475–1476. Nordisk familjeboks förlags 1914 == Lähteet == ==Aiheesta muualla== Luokka:Italialaiset kirjailijat Luokka:Italialaiset kriitikot Luokka:Italialaiset professorit Luokka:Vuonna 1840 syntyneet Luokka:Vuonna 1904 kuolleet
Giuseppe Parini

Giuseppe Parini (23. toukokuuta 1729 Bosisio – 15. elokuuta 1799 Milano) oli italialainen runoilija. Hän oli italialaisen valistusajan huomattavin runoilija. Parini oli alkujaan vaatimattomista oloista ja ryhtyi lähinnä taloudellisista syistä papiksi ja myöhemmin kotiopettajaksi aatelisperheen lapsille. Hän tutustui näin ylhäisön elämään ja käsitteli sitä satiirin keinoin mutta rakentavasti runoelmassa Il Giorno. Hänen maineensa perustuu tähän kokonaisuuteen, joka koostuu jambimittaan kirjoitettuista runoista Il mattino (1763), Il mezzogiorno (1765), Il vespro ja La notte. Niistä kaksi viimeistä julkaistiin vasta hänen kuolemansa jälkeen. Runoteoksessa Parini ruoskii hienon ironisesti Milanon aatelisten velttoa ja moraalitonta elämää. Hän ilmaisi myös vaatimuksen kansalaisten tasa-arvoisuudesta, oikeudenmukaisuudesta ja humaaniudesta. Hänen runoudelleen on ominaista italialaisen runon vapaus, irtautuminen paimenidyllin kevytmielisistä, sisällyksettömistä mielikuvitusleikeistä. Parinin kootut teokset Opere ilmestyivät 1801–1804, hänen proosatekstinsä 1821.Parini, Giuseppe, Nordisk familjebok, Uggleupplagan. 21. palsta 68, 69. Nordisk familjeboks förlags 1915 Hänen muista teoksistaan merkittäviä ovat vain oodit, jotka ovat aiheeltaan omintakeisia ja muodoltaan klassisen kauniita.Parini, Giuseppe, Tietosanakirja osa 7, palsta 263, Tietosanakirja Osakeyhtiö 1915 ==Suomennettuja runoja== ;LähdeGiuseppe Parini, Linkki maailman runouteen, runotietokanta, Lahden kaupunginkirjasto. Päivitetty 19.7.2021, viitattu 26.7.2021 * Aamu, suom. Aale Tynni, teoksessa Tuhat laulujen vuotta, WSOY, 1957, 1974, 2004 * Päivä: Aamu (ote), suom. V. Arti, teoksessa Maailmankirjallisuuden kultainen kirja 6: Italian kirjallisuuden kultainen kirja, WSOY, 1945 * Päivä: katkelma, suom. Jaana Seppänen, Nuori Voima, 2012; nro 1, s. 15 * Rouvan sylikoira, suom. V. Arti, teoksessa Maailmankirjallisuuden kultainen kirja 6: Italian kirjallisuuden kultainen kirja, WSOY, 1945 == Lähteet == ==Aiheesta muualla== Luokka:Italialaiset runoilijat Luokka:Vuonna 1729 syntyneet Luokka:Vuonna 1799 kuolleet
Ferenc Pápai Páriz

Ferenc Pápai Páriz, myös: Ferenc Párizpápai, (1649–1716) oli unkarilainen lääkäri, opettaja ja kirjailija, vuodesta 1675 Nagyenyed kollegissa kreikan kielen sekä matematiikan ja fysiikan opettajana. Hän kirjoitti runoja sekä unkariksi että latinaksi, julkaisi sekä käännöskirjallisuutta että alkuperäistä (lääketieteen, kirkkohistorian ynnä muiden aloilta). Huomattavin on hänen unkarin ja latinan kielen sanakirjansa vuodelta 1708.Pápai Páriz, Ferenc, Tietosanakirja osa 7, palsta 206, Tietosanakirja Osakeyhtiö 1915Párizpápai, Ferenc, Magyar Elektronikus Könyvtár. Viitattu 29.8.2020 == Lähteet == ==Aiheesta muualla== Luokka:Unkarilaiset kirjailijat Luokka:Vuonna 1649 syntyneet Luokka:Vuonna 1716 kuolleet
Seurakunta (veistosryhmä)

thumb|Väinö Oja: Kolme juoruämmää (2010-luku). Osa veistosryhmästä Seurakunta Someron kirkon luona elokuussa 2020. Seurakunta on suomalaisen ITE-taiteilijan Väinö Ojan luoma puuveistoskokonaisuus. Veistosryhmä oli vuosina 2015–2021 esillä Someron kirkon pääsisäänkäynnin edustalla Someron Kirkonmäellä.Esittelyteksti Someron seurakunnan ilmoitustaululla teosten luona. Luettu 15.8.2020. Veistosryhmä koostuu kolmesta osasta: "Piispa Kantola" (2005), "Körttimummo" (2010-luku) ja "Kolme juoruämmää" (2010-luku). Ensimmäisen kerran teokset olivat esillä ITE-taiteen näyttelyssä Parkanossa vuonna 2013. Somerolla veistokset olivat näytteillä ensin Someron kaupungintalon luona kesällä 2014. Syksyllä 2014 Someron seurakunta hankki teokset omistukseensa, ja talvella 2014-2015 teosryhmä oli sijoitettuna Someron kirkon eteiseen. Keväällä 2015 patsaat sijoitettiin kirkon portille. Syksyllä 2021 patsaat poistettiin niiden huonon kunnon ja ilkivallan takia. Paimiolainen Väinö Oja (s. 1930) työstää teoksiaan moottorisahalla ja tekee viimeistelyn laikkakoneella. Ojan teoksia on ollut esillä sekä Suomessa että muualla. ==Lähteet== Luokka:Someron patsaat ja veistokset
Cinisello Balsamo

Cinisello Balsamo [Cinisèllo Bàlsamo] on kunta Lombardian alueella Pohjois- Italiassa. Se on osa Milanon metropolikaupunkia, etäisyys Milanon keskustasta on kymmenisen kilometriä pohjoiseen ja Monzasta viisi kilometriä lounaaseen. Cinisello ja Balsamo yhtyivät 1928. Paikkakunnan asukkaita kutsutaan demonyynilla cinisellesi. == Maantiede ja ilmasto == Cinisello Balsamo sijaitsee tiheään asutulla Milanon koillisella esikaupunkivyöhykkeellä Lombardian länsiosassa. Kaupunkirakenteellisesti se nivoutuu yhteen Milanon ja muiden naapureidensa kanssa. Vyöhykkeen nimi on Nord Milano, sen pinta-ala on noin 50 neliökilometriä ja asukasluku noin 270 000\. Noin 640 hehtaarin laajuinen puisto Parco Nord Milano ulottuu Cinisello Balsamon alueelle. Cinisello Balsamon talvet ovat viileitä, kesät puolestaan lämpimiä, kosteita ja vähätuulisia. == Historia == pienoiskuva|200px|vasen|Villa Ghirlanda Cinixellumin ja Balsemumin juuret ulottuvat ajanlaskun alkuun, jolloin roomalaislegioonat valloittivat Gallia Cisalpinan. Cinixellumin elämä keskittyi kolmentoista vuosisadan ajan nykyisen Chiesetta di Sant'Eusebion ympäristöön, Balsemum sitä vastoin kasvoi alueelle, joka on muutamia kilometrejä Sant'Eusebiosta kaakkoon. 1100-luvun jälkipuoliskolla Cinixellumin väestö alkoi siirtyä silloisen mailin verran Sant'Eusebiosta etelään. Talonsa he rakensivat tulevan keskusaukion ympärille, myöhemmin sen itäreunalle rakennettiin Sant'Ambrogion kirkko, joka on nykyisin Cinisello Balsamon pääkirkko. Aukion nimi on piazza Gramsci. Ruttoepidemia koetteli paikkakuntaa 1630 ja 1632. Vuonna 1751 Cinisellon väkimääräksi laskettiin noin 1 300 henkeä. Vuonna 1786 Cinisello ja Balsamo liitettiin uuteen Milanon maakuntaan, joka lakkautettiin 2014. Kirkollisesti paikkakunnat kuuluivat keskiaikaiseen Desion seurakuntaan, joka lakkautettiin 1797. 1600–1800-luvuilla aristokraatit rakennuttivat palatsejaan Cinisellon ja Balsamon alueelle: syntyi muun muassa Villa Ghirlanda Silva (1660), Villa Ferrari Casnedi Casati Stampa di Soncino (1751) ja Villa Di Breme Gualdoni Forno (1770-luku). Kaupungin lukuisista kirkoista mainittakoon barokkityylinen Sant'Ambrogio ja uusklassinen Santuario di San Martino. Sant'Eusebion kaupunginosassa sijaitsee pieni, keskiaikainen kirkko Chiesetta di Sant'Eusebio. Cinisello ja Balsamo yhdistettiin 13. syyskuuta 1928. Paikkakunta oli yhä varsin talonpoikainen, ja sen ilme kaupungistui vasta toisen maailmansodan jälkeen teollistumisen myötä. Väkiluku kasvoi yli 80 000:een 1980-luvulle tultaessa. == Talous ja liikenne == Cinisello Balsamon elinkeinorakenne on muuttunut teollisesta palveluvaltaiseksi. Kaupunki kuuluu Milanon raitiotieliikenteen piiriin ja siellä on liittymä moottoritielle Autostrada A4 (Torino–Trieste). Milanon kehämoottoritien kautta paikkakunnalta on erinomaiset yhteydet kaikkiin ilmansuuntiin. == Lähteet == == Aiheesta muualla == *Cinisello Balsamo, Lombardia, Italia — Sunrise, Sunset, and Daylength Luokka:Milanon metropolikaupungin kunnat
Sofia Pelander

Sofia Pelander (s. 1992) on suomalainen koripalloilija. Hän on pituudeltaan 190-senttimetrinen. Hän on pelannut Suomen maajoukkueessa 35 maaottelua. Kaudella 2020–2021 hän edustaa saksalaista Herner TC:tä. Pelander edusti Korisliigassa Turun Rientoa kausina 2012–2013 ja 2013–2014. Ensimmäisellä kaudella hän pelasi pudotuspelit mukaan lukien 32 ottelua keskimäärin lähes 26 minuutin peliajalla ja teki ottelua kohden 10,5 pistettä sekä otti 7,5 levypalloa. Hänet valittiin liigassa vuoden tulokkaaksi. Kaudet 2015–2020 Pelander pelasi Ruotsin pääsarjassa. Neljä ensimmäistä kautta hän edusti Norrköpingiä ja kaudella 2019–2020 Uumajaa. Kaudeksi 2020–2021 hän siirtyi Saksan Bundesliigassa pelaavaan Herner TC:hen. == Lähteet == Luokka:Suomalaiset koripalloilijat Luokka:Vuonna 1992 syntyneet Luokka:Elävät henkilöt
Aarne Wuorenheimo

Johan Aarne Wuorenheimo, sukunimi aik. Bergbom (3. kesäkuuta 1887 Kuopio – 5. marraskuuta 1953 Helsinki) oli suomalainen lähetystöneuvos, toimitusjohtaja ja elokuvatuottaja.Ylioppilasmatrikkeli 1905, matrikkelinumero 30100 Wuorenheimon vanhemmat olivat senaattori Erik Ossian Wuorenheimo (entinen Bergbom) ja Agnes Augusta Charlotta Idman. Hän pääsi ylioppilaaksi yksityistodistuksella 1905 Helsingin normaalilyseosta ja valmistui Helsingin yliopistosta molempien oikeuksien kandidaatiksi 1911. Wuorenheimo sai varatuomarin arvon 1914. Wuorenheimo oli Suomen senaatissa virkamiehenä 1912–1917 ja sen jälkeen ulkoministeriön palveluksessa 1918–1924. Wuorenheimo sai lähetystöneuvoksen arvon 1921. Wuorenheimo erotettiin ulkoministeriön palveluksesta sen jälkeen kun hän oli Lontoossa perustanut pankkisyndikaatin ilman ulkoministeriön lupaa. Tämän jälkeen hän oli muun muassa Suomi-Filmin toimitusjohtajana 1933-1934. Wuorenheimo omisti myös maatilan Hollolassa.Ulkoministeriön ent. virkailijan liikeyritys, Keskipohjanmaa, 13.12.1923, nro 141, s. 3, Kansalliskirjaston digitaaliset aineistotEloNet : Suomi-Filmi Oy Aarne Wuorenheimo oli naimisissa vuodesta 1932 Helvi Maija Kaarina Kokon kanssa. == Elokuvia, joissa Wuorenheimo oli tuottajana == * Herrat täysihoidossa 1933 * Pikku myyjätär 1933 * Minä ja ministeri 1934 EloNet : Aarne Wuorenheimo == Lähteet == Luokka:Suomalaiset juristit Luokka:Suomalaiset diplomaatit Luokka:Suomalaiset elokuvatuottajat Luokka:Suomalaiset aateliset Luokka:Vuonna 1887 syntyneet Luokka:Vuonna 1953 kuolleet
Ring

Ring voi tarkoittaa seuraavia: * Ring eli Ringstraße, Wienin vanhaa keskustaa kiertävä puistokatujen ketju * Ring, Der Ring des Nibelungen, Nibelungin sormus, Richard Wagnerin oopperasarja * Ring, Kōji Suzukin kirjoittama kauhuromaani vuodelta 1991 * Ring, Gore Verbinskin ohjaama kauhuelokuva vuodelta 2002 * Ring 2, Hideo Nakatan ohjaama kauhuelokuva vuodelta 2005 * The Ring, Ring Magazine, yhdysvaltalainen nyrkkeilyaiheinen aikakauslehti * Ring, sukunimenä: ** Alexander Ring (s. 1991), suomalainen jalkapalloilija ** Barbra Ring (1870–1955), norjalainen kirjailija ** Ken Ring, oik. Kenneth Ring (s. 1979), ruotsalainen rap-muusikko ** Leo Ring (s. 2001), suomalainen jääkiekkoilija ** Lila Ring (s. 1992), suomalainen jalkapalloilija, Alexander Ringin puoliso.
Orlagh Collins

Orlagh Collins on irlantilainen kirjailija ja elokuvatuottaja. Collins kirjoittaa nuorten aikuisten kirjallisuutta. Tällä hetkellä hän työstää esikoisromaaniinsa perustuvan elokuvan käsikirjoitusta. == Teokset == * * == Lähteet == == Aiheesta muualla == * Luokka:Irlantilaiset kirjailijat Luokka:Nuortenkirjailijat Luokka:Syntymävuosi puuttuu Luokka:Elävät henkilöt
Hurrikaani Laura

Hurrikaani Laura oli trooppinen hirmumyrsky Karibian ja Yhdysvaltojen etelärannikon alueella Atlantin valtamerellä. Laura oli vuoden 2020 Atlantin hurrikaanikauden kahdestoista nimetty myrsky ja ensimmäinen toiseksi voimakkaimman eli 4. luokan hurrikaani Saffirin–Simpsonin hurrikaaniasteikolla. Myrsky aiheutti yli 20 ihmisen kuoleman ylittäessään Haitin ja Dominikaanisen tasavallan. Se katkoi sähköt yli miljoonalta ihmiseltä, aiheutti maanvyöryjä ja katkoi kulkuyhteyksiä kaupunkeihin. Laura rantautui Texasin ja Louisianan rannikolle 26. elokuuta 2020. Sen tieltä evakuoitiin yli puoli miljoonaa ihmistä. Louisianassa sähköverkko vaurioitui pahasti, ja kahdeksan ihmistä menehtyi häkämyrkytyksiin jotka johtuivat varavoimanlähteiden virheellisestä käytöstä. Myrsky aiheutti Yhdysvalloissa kaikkiaan noin 19 ihmisen kuoleman. == Lähteet == Laura
Linka C

Linka C eli C-linja on yksi Prahan metron kolmesta linjasta. C-linjan ensimmäinen osuus otettiin käyttöön vuonna 1974 ja se on samalla nimestään huolimatta koko Prahan metrojärjestelmän vanhin osa. Linjan tunnusväri on punainen. Nykyään C-linja on noin 22,4 kilometriä pitkä ja siihen kuuluu 20 metroasemaa. Linjan nykyiset päätepysäkit ovat Letňany ja Háje. C-linja risteää A-linjan kanssa Muzeumin metroasemalla ja B-linjan kanssa Florencin metroasemalla. Tulevaisuudessa C-linjan on tarkoitus ristetä myös rakenteilla olevan uuden D-linjan kanssa Pankrácin metroasemalla. == Lähteet == Luokka:Prahan metro
William Räisänen

William Räisänen (13. heinäkuuta 1885 Pielavesi – 10. marraskuuta 1935 Uusikirkko) oli suomalainen näyttelijä.EloNet : William Räisänen Räisänen aloitti näyttelijänä Elli Tompurin Salome-kietueella syksyllä 1906, oli mukana Kaarlo Braxénin kiertueella ja liittyi sitten näyttelijäksi Tampereen teatteriin syksyllä 1907. Räisänen oli Tampereen teatterissa seitsemän vuoden ajan vuoteen 1914 saakka, siirtyi sieltä kahdeksi vuodeksi Kansan Näyttämölle ja oli 1916–1917 Hilma Rantasen Uudessa teatterissa. Hän palasi sitten Tampereen teatteriin ja siirtyi sieltä 1923 takaisin Kansan Näyttämölle. Vuonna 1928 Räisänen perusti oman kiertueen Teatteri William Räisäsen, joka kiersi esiintymässä maaseudulla. Räisäsen tunnettuja teatterirooleja olivat muun muassa Simeon Seitsemässä veljeksessä ja Topias Nummisuutareissa. William Räisänen 20 vuotta näyttelijänä, Helsingin Sanomat, 20.02.1927, nro 50, s. 11, Kansalliskirjaston digitaaliset aineistotWilliam Räisänen 15 vuotta näyttelijänä, Aamulehti, 12.10.1921, nro 235, s. 4, Kansalliskirjaston digitaaliset aineistotTeatteri William Räisänen, Häme, 11.10.1928, nro 117, s. 2, Kansalliskirjaston digitaaliset aineistot == Elokuvarooleja == * Pirteä ja kadonnut kori 1914, Karhu-Jussi * Pohjalaisia 1925, siltavouti * Kajastus 1930, kenraali Aleksei Kuropatkin * Tukkipojan morsian 1931, Eetun toveri * Herrat täysihoidossa 1933, herra Hermostunut * Minä ja ministeri 1934, ulkoministeriön virkamies == Lähteet == Luokka:Suomalaiset teatterinäyttelijät Luokka:Suomalaiset elokuvanäyttelijät Luokka:Vuonna 1885 syntyneet Luokka:Vuonna 1935 kuolleet
Joonas Kaltiainen

Joonas Kaltiainen (s. 3. tammikuuta 1993 Kauniainen) on suomalainen salibandymaalivahti, joka edustaa Westend Indiansia. Kaltiainen on GrIFK:n kasvatti. Hän on edustanut pääsarjaurallaan ainoastaan Esport Oilersia vuodesta 2014 lähtien. == Lähteet == Luokka:Vuonna 1993 syntyneet Luokka:Suomalaiset salibandymaalivahdit Luokka:Elävät henkilöt
Kipinäheinät

Kipinäheinät (Isachne) on heinäkasvien (Poaceae) heimoon kuuluva kasvisuku. Sukuun kuuluu noin 90–100 lajia. == Lajeja == * Isachne clarkei * Isachne disperma * Isachne distichophylla * Isachne globosa * Isachne himalaica * Isachne lisboae * Isachne mauritiana – säiekipinäheinä * Isachne nipponensis * Isachne polygonoides * Isachne scabroides * Isachne vaughanii == Lähteet == == Aiheesta muualla == * Laji.fi: Kipinäheinät (Isachne) Luokka:Heinäkasvit
Vietti (täsmennyssivu)

Vietti voi tarkoittaa seuraavia: * vietti, eläimille ja ihmisille ominainen sisäinen tekijä * Vietti, suomalainen miehen etunimi * Vietti, sukunimenä: ** Brandon Vietti (s. 1974), yhdysvaltalainen animaatio-ohjaaja ja animaattori
Vietti (nimi)

Vietti on suomalainen miehen etunimi. Se on muunnos latinalaisesta nimestä Vitus, joka merkitsee ’altista’ ja ’halukasta’. Vietti-nimi mainittiin Kansanvalistusseuran julkaisemassa kalenterissa 1882–1883. Suomen almanakassa se esiintyi vuosina 1892–1907 muodossa Wietti. Wietin nimipäivä oli Pyhän Vituksen muistopäivänä 15. kesäkuuta.Nivanka, Eino: Suomalaisen almanakan nimipäivät ja kiinteät juhlapäivät vuosina 1705–1955 – Kustaa Vilkuna, Eino Kaskimies, Gösta Hedström & Eino Nivanka (toim.) Suomen almanakan juhlakirja, s. 271\. Helsinki: Helsingin yliopisto & Weilin+Göös, 1957. Huhtikuuhun 2024 mennessä Vietti-nimisiä miehiä on tilastoitu Suomessa noin 60–70. Heistä lähes kaikki ovat syntyneet ennen 1950-lukua. Tämä etunimi on kuitenkin annettu myös ainakin yhdelle 2020-luvun lapselle. Nimiasu Wietti on ollut virallisena nimenä erittäin harvinainen. Tämännimisiä henkilöitä on etunimitilastossa alle 10. Wietit ovat syntyneet 1900-luvun ensimmäisellä vuosikymmenellä. == Tunnettuja Viettejä == * Vietti Nykänen (1884–1951), arkkitehti, kirjailija ja poliitikko == Lähteet == == Aiheesta muualla == * Etunimien taivutus: Vietti (Kotimaisten kielten keskuksen verkkojulkaisu) Luokka:Etunimet